
[bookmark: TITTEL]52/496/0/0 Tilbygg fritidsbolig, Skarvevegen 28 Ustaoset Dispensasjon - Orientering om klage og beslutning om utsatt iverksetting
[bookmark: Start]I sak 42/26 den 11.06.26 gjorde utvalg for plan og utvikling vedtak om dispensasjon fra plankravet i kommuneplanens arealdel i forbindelse med søknad om oppføring av tilbygg til hytte på eiendom 52/496 på Ustaoset. 

Vedtaket er påklaget av Klima- og miljøvernavdelingen hos Statsforvalteren i Østfold, Buskerud, Oslo og Akershus. Klagen (vedlagt) er innsendt innen klagefrist og skal behandles. 

Med henvisning til forvaltningslovens § 33 varsles det om klagen. Dersom tiltakshaver ønsker å komme med tilsvar til klagen ber vi om at dette sendes inn senest innen 07.08.2026. Kommunen tar sikte på at klagen behandles av utvalg for plan og utvikling den 20.08.2026 eller 10.09.2026. 

Dersom klagen ikke tas til følge, vil saken oversendes Statsforvalteren for videre ekspedisjon til Digitaliserings- og forvaltningsdepartementet. Dersom klagen blir tatt til følge, vil det bli klagerett på det nye vedtaket. Mer informasjon om politikk i Hol kommune, herunder sakspapirer og møtekalender, finnes her: 


Beslutning om utsatt iverksetting 
Klager har ikke bedt om oppsettende virkning/utsatt iverksetting etter forvaltningsloven (fvl.) § 42. I utgangspunktet er derfor ikke klage til hinder for at kommunen behandler påfølgende ramme-/ett trinns søknad eller igangsettingssøknad, eller at det ved et evt. vedtak om tillatelse til igangsetting av et tiltak kan starte arbeidene på det. 

Formålet med § 42 er å hindre at gjennomføringen av vedtaket fører til skade eller tap. Klager vil normalt finne det urimelig at tiltakshaver kan iverksette et tiltak mens klagen er til behandling. På den annen side vil være uheldig for tiltakshaver at en klage skal stoppe prosessen når kommunen har gitt tiltakshaver tillatelse. Et vedtak om oppsettende virkning kan imidlertid spare tiltakshaver for tap hvis tillatelsen blir omgjort av klageinstans etter at bygget er oppført. 

Kommunen beslutter med dette at vedtak med saksnr. 42/26, 11.06.20256, vår referanse 2025/1630, skal gis utsatt iverksetting inntil klagebehandlingen er endelig, jf. fvl. § 42.

En beslutning etter fvl. § 42 er prosessledende og kan følgelig ikke påklages, jf. fvl. § 28. 

Begrunnelsen er at en eventuell igangsetting og gjennomføring av tiltak som er tillatt ved vedtak 11.06.2026, vil kunne medføre store personlige konsekvenser for tiltakshaver dersom klager gis medhold. På bakgrunn av erfaring fra lignende saker i området den senere tiden, vurderer administrasjonen at det er en viss sannsynlighet for at klager gis medhold. 

Vi viser også i denne sammenheng til at i klagesak der det er gitt utsatt iverksetting med hjemmel i fvl. § 42, følger det av byggesaksforskriften (SAK10) § 7-1 at klagen skal behandles av klageinstansen innen 6 uker. 

Ta kontakt ved spørsmål, vis da til saksnummer 2025/1630.

